stanford-oval/wikipedia huggingface dataset:
סמיואל ריצ'רדסון
כתביו > כעורך

Aesop's Fables – 1st, 2nd, and 3rd editions (1739–1753)
The Negotiations of Thomas Roe (1740)
A Tour through Great Britain (4 Volumes) by Daniel Defoe – 3rd, 4th, 5th, and 6th editions (1742–1761)
The Life of Sir William Harrington (knight) by Anna Meades – revised and corrected
כתביו > עבודות אחרות

The Apprentice's Vade Mecum (1734)
A Seasonable Examination of the Pleas and Pretensions Of the Proprietors of, and Subscribers to, Play-Houses, Erected in Defiance of the Royal License. With Observations on the Printed Case of the Players belonging to Drury-Lane and Covent-Garden Theatres (1735)
Verses Addressed to Edward Cave and William Bowyer (printer)|William Bowyer (1736)
A compilation of letters published as a manual, with directions on How to think and act justly and prudently in the Common Concerns of Human Life (1741)
The Familiar Letters 6 Editions (1741–1755)
The Life and heroic Actions of Balbe Berton, Chevalier de Grillon (2 volumes) 1st and 2nd Editions by Lady Marguerite de Lussan (as assistant translator of an anonymous female translator)
No. 97, The Rambler (1751)
כתביו > הודפסו אחרי מותו

6 Letters upon Duelling (1765)
Letter from an Uncle to his Nephew (1804)
לקריאה נוספת

Braudy, Leo. "Penetration and Impenetrability in Clarissa," New Approaches to Eighteenth-Century Literature: Selected Papers from the English Institute edited by Philip Harth. New York: Columbia University Press, 1974
Dobson, Austin (2003). Samuel Richardson. Honolulu: University Press of the Pacific.
Flynn, Carol, Samuel Richardson: A Man of Letters. Princeton: Princeton University Press, 1982
Greene, Mildred Sarah (1992). "The French Clarissa".  In Fell, Christa; Leith, James (eds.). Man and Nature: Proceedings of the Canadian Society for Eighteenth-Century Studies. Edmonton: Academic Printing & Publishing. pp. 89–98.
Harris, Jocelyn (1987). Samuel Richardson. Cambridge University Press. ISBN 9780521315425.
Krake, Astrid (2006). "He could go no farther: The Rape of Clarissa in 18th–Century Translations".  In Cointre, Annie; Lautel–Ribstein, Florence; Rivara, Annie (eds.). La traduction du discours amoureux (1660–1830). Metz: CETT.
Krake, Astrid (2000). How art produces art: Samuel Richardsons Clarissa im Spiegel ihrer deutschen Übersetzungen. Frankfurt: Peter Lang.
Rizzo, Betty. Companions Without Vows: Relationships Among Eighteenth–Century British Women. Athens, Georgia: University of Georgia Press, 1994. 439 pp.
Sabor, Peter (2004). "Richardson, Henry Fielding, and Sarah Fielding".  In Keymer, Thomas; Mee, Jon (eds.). The Cambridge companion to English literature from 1740 to 1830. Cambridge: Cambridge University Press. pp. 139–156.
Sale, William M. (1950). Samuel Richardson: Master Printer. Ithaca, NY: Cornell University Press.
Scheuer, J. L. & Bowman, J. E. (ביוני 1994). "The health of the novelist and printer Samuel Richardson (1689–1761): a correlation of documentary and skeletal evidence". Journal of the Royal Society of Medicine. 87 (6): 352–5. doi:10.1177/014107689408700616. PMC 1294567. PMID 8046708. {{cite journal}}:  (עזרה)
Townsend, Alex, Autonomous Voices: An Exploration of Polyphony in the Novels of Samuel Richardson, 2003, Oxford, Bern, Berlin, Bruxelles, Frankfurt/M., New York, Wien, 2003, ISBN 978-3-906769-80-6
הערות שוליים

↑  "The manuscripts, Letter from Samuel Richardson to Andrew Millar, 31 July, 1750. Andrew Millar Project. University of Edinburgh". www.millar-project.ed.ac.uk.
↑  Remarks on Clarissa (1749) by Sarah Fielding
| --- | --- |
בקרת זהויות :  NLI: 987007266902605171  PLWABN: 9810572295605606  BIBSYS: 1449740277488  BNE: XX1087940  BnF: cb11921887m (data)  BPN: 30662085  CiNii: DA00360403  GND: 118600346  ICCU: MILV148722  ISNI: 0000 0001 0890 984X  KulturNav: cc405a88-2f4a-49b4-b98a-f9c396fd7366  LCCN: n80037044  LNB: 000064749  NDL: 00454146  NKC: kup19970000082594  NLA: 35451421  NLG: 137464  NLK: KAC199622983  NSK: 000055975  NTA: 069343233  RERO: 02-A003743801  SELIBR: 290765  SNAC: w6bz6822  SUDOC: 027099180  Trove: 957706  VcBA: 495/178648  VIAF: 41845728   WorldCat (עם VIAF): 41845728 
סמיואל ריצ'רדסון מקריא בקול את כתב היד של סר צ'ארלס גרנדיסון בפני קבוצת חברים בשנת 1751. תחריט צבעוני מאת מיס היימור. גלריית הדיוקנאות הלאומית (לונדון).
ניתוח תנועה לאבאן

ניתוח תנועה לאבאן (באנגלית: Laban Movement Analysis,
Laban Movement Studies, או Labanotation) היא שיטה ושפה לתיאור, פירוש והמחשה של התנועה האנושית. 
השיטה פותחה על בסיס התאוריות של רודולף לאבאן העוסקות במהות התנועה. זו אחת משיטות הניתוח הנפוצות ביותר בעולם לתנועה, והיא משמשת רקדנים, שחקנים, אתלטים, מורים למחול, מורים בחינוך מיוחד, מטפלים ועוד.
פיתוח השיטה

רודולף לאבאן, כוריאוגרף וחוקר תנועה הונגרי, פתח בתי ספר למחול ברחבי אירופה ועסק בחקר התנועה בגרמניה ובבריטניה החל משנות העשרים של המאה ה-20. במקביל לעבודתו האומנותית, חקר לאבאן את התנועה האנושית ואת המוטיבציה הרגשית-מחשבתית המנחה אותה. לאבאן פיתח את רעיון "כתב מחול" (Dance notation), אותו פרסם ב-1928; שיטה זו נקראת כיום על שמו, "Labanotation".
לאבאן טען כי ניתוח תנועה הוא: ”...מעין דקדוק ותחביר של השפה של התנועה, העוסקים לא רק במבנה החיצוני של התנועה כי אם בתוכן המנטלי והרגשי שלה. (הסדר הכוריאולוגי הוא) החוקים והמבנים הנסתרים של התנועה, אשר כשהם מוכרים לנו באופן מודע – הופכים את התנועה לבעלת משמעות מובנת.”
על בסיס התאוריות של לאבאן פותח "ניתוח תנועה לאבאן". ניתוח זה נעשה בלי קשר לסגנון או שיטת תנועה מסוימת (כגון יוגה, בלט, מחול מודרני, אמנויות לחימה ועוד), ולכן ניתן לבחון באמצעותו כל אחד מתחומי התנועה המגוונים. נקודת המוצא של לאבאן היא כי התנועה מייצרת ומבטאת את הצד המנטלי והרגשי של האדם. לטענתו, בין הגוף והנפש ישנם יחסים דו כיווניים: לתנועה ישנה השפעה על הגוף, הדעת והנפש, ובו זמנית היא גם מבטאת צדדים אלו. הנחה זו היא שהפכה את ניתוח תנועה לאבאן לגוף ידע רלוונטי בתחומי הנפש, תחומי הגוף ותחומי אמנות רבים.
מרכיבי ניתוח התנועה

בלימודי לאבאן- ברטנייף (הנהוגים במרכזי הלימוד בארצות הברית) נכללים המרכיבים הבאים:
יסודות ברטנייף
ניתוח תנועה לאבאן
קינסיולוגיה/ אנטומיה
כתב תנועה לאבאן
ניתוח תנועה לאבאן מורכב מארבעה מרכיבים:
גוף (Body)
מאמץ (Effort)
צורה (Shape)
מרחב (Space)
הם נקראים בקיצור BESS. מרכיבים אלו קיימים בכל תנועה אנושית ועל ידי תצפיות ניתן לנתח אותם.
מרכיבי ניתוח התנועה > גוף

קטגוריית הגוף מתארת מאפיינים מבניים ופיזיים של הגוף האנושי תוך כדי תנועה. בקטגוריה זו נבחנים מספר דברים:
הגוף השלם/ חלקי הגוף - נבדוק האם הגוף כולו נע או רק חלקים מסוימים שלו. אילו פעולות חלקים אלו מבצעים?
תפקיד חלקי הגוף בתנועה - היכן בגוף מתחילה התנועה? איזה חלק מניע את התנועה במרחב? (לדוגמה הליכה כשבית החזה יוצא החוצה וקדימה). איזה חלק נושא את עיקר משקל הגוף? איזה חלק משמש ליצירת תקשורת?
רצף התנועה - האם התנועה מתבצעת בו זמנית במספר מוקדים? האם היא מתבצעת סביב אותו מפרק (למשל כתף, מרפק, אמה וכף יד)? או האם ישנו רצף הדרגתי של תנועה המתחיל באיבר אחד ומסתיים באחר (כגון תנועה גלית)?
הקשר בין חלקי הגוף - אילו איברים מושפעים על ידי אחרים? אילו נראים מחוברים ואלו נראים מנותקים או פסיביים?
סימטריה - האם התנועה בגוף סימטרית? לאיזה כיוון? איזה סוג סימטריה מתרחשת בתנועה?
חלק גדול של הקטגוריה של גוף פותחה על ידי תלמידתו ושותפתו של לאבאן אירמגרד ברטנייף, בשיטה שנקראת על שמה, "Bartenieff Fundamentals".
מרכיבי ניתוח התנועה > מאמץ

מאמץ, או כפי שלאבאן מתאר אותו כדינמיקה (Eukinetics), הוא מערך המתייחס לאיכויות התנועה: כיצד תנועה נעשית מתוך כוונה פנימית. לדוגמה: לתת אגרוף ולהושיט יד לעבר כוס הן תנועות דומות מבחינת ארגון גופני,(שתיהן מסתמכות על הושטה של היד קדימה). אולם, הפעלת הכוח בתנועה, השליטה בתנועה והתזמון שלה מאוד שונה בין שתי התנועות. מרכיבים אלו הם איכויותיה של התנועה, Efforts; אלו מתייחסים לאופן (ה"איך") שבו מבוצעת התנועה, ולכן מתייחס לרגשות יותר מאשר למבנה התנועה. למרכיבים אלו יש חשיבות רבה כשעוסקים ביחסים שבין התנועה לבין מצבים רגשיים.
לאבאן זיהה ארבעה מרכיבים המתארים את איכות התנועה. כל מרכיב נמצא על קו רצף בין שני קצוות מנוגדים המאופיינים כ"לוחמני" ו"מענג". בחירות אלו אינן מודעות ולרוב ייטו ללכת בצירופים אופייניים או על פי נטיות אישיות. בחירות וצירופים אלו יכולים ללמד על אופיו של האדם.
מרכיבי ניתוח התנועה > מאמץ > מרכיבי המאמץ

מרחב- ישיר/ עקיף (גמיש) - מתייחס לתשומת הלב של האדם לסביבה, לפרספקטיבה שלו ולנקודת מבטו. תנועתית – האם התנועה מתייחסת לנקודות רבות במרחב או למוקד אחד. מבחינה אישיותית אדם יכול להיות מסוגל לחלק תשומת לב למספר מוקדים (גמיש) או כזה המתרכז כל פעם בדבר אחד (ישיר).
משקל- חזק/קל - מתייחס לתחושה הפיזית של הגוף עצמו. מרכיב המשקל קשור לאופן שבו אדם נושא את עצמו, לאיכות נוכחותו ולאופן בו הוא מטביע את חותמו. מרכיב המשקל נע בין משקל קל (נוכחות אוורירית, נוצתית) למשקל חזק (שימוש בכל משקל הגוף). חוסר משקל וכבדות יקרא משקל פאסיבי.
זמן- מהיר / נמשך. האצה / האטה - מתייחס לאימפולסים, החלטות, קצב ו-phrasing. הזמן אליו מתייחסים אינו האובייקטיבי כי אם הפנימי- תנועה מתוך תחושה שיש המון זמן לעומת תחושת בהילות ודחיפות. שני הקצוות הם האטה והאצה.
זרימה- עצור/ חופשי מרוסן - מתייחס לזרימה של התנועה: עד כמה היא עצורה או ניתנת לעצירה (מרוסנת) או משוחררת וחופשית. מבחינה גופנית: פעולה של שרירים לכיוון אחד בלבד (חופשי) או בו זמנית שרירים אגוניסטים ואנטגוניסטים לשני הכיוונים (החזקה וריסון). מבחינה רגשית, יש קשר הדוק להחזקה ושחרור של רגשות ודחפים.
מרכיבי ניתוח התנועה > מאמץ > צירופים של מרכיבי מאמץ

לתנועה אנושית מצטרפים לרוב מספר מרכיבי מאמץ. כאשר יש שני מרכיבים דומיננטיים נקרא לצירוף State, צירופים של שלושה מרכיבים נקראים Drive. במצבים אלו שלושה מרכיבים נמצאים במידה שווה והם מתרחשים ברגעים חזקים ומודגשים של החיים. מצב ה-Drive אנרגטי במידה רבה יותר מהרגיל ולא ניתן לשהות בו לאורך זמן כך שהרגעים הללו הם רגעי שיא כאשר נחים מהם במצבי ה-state. לכל אדם יש צירופי מאמץ אופייניים ולכל צירוף אופי נפשי משלו.
מרכיבי ניתוח התנועה > צורה

קטגוריית הצורה עוסקת בדרך בה הגוף נע ומתייחס אל סביבתו. היא מהווה חיבור בין הגוף והחלל שסביבו ובכך משקפת את הגישה הפנימית של האדם ויחסיו עם הסביבה החיצונית. ישנן מספר תת-קטגוריות בתוך צורה:
מרכיבי ניתוח התנועה > צורה > צורות בסיסיות

הצורות של הגוף משתנות בהתאם לעצמי או לסביבה, והאתחול יכול לבוא מבפנים החוצה או מבחוץ פנימה. הצורה יכולה להיות סטאטית או משתנה, ונראית בעיקר בגו (בטורסו). ישנן מספר צורות בסיסיות:
קווי - מוארכת, צרה
שטוח - קיר, רחבה
עגול - כדור, קשתית
ספיראלי- מפותלת, בורג
פירמידה- משולשת
מרכיבי ניתוח התנועה > צורה > תמיכה בשטף התנועה

ביסודו של כל שינוי צורה נמצא השינוי המתרחש בנשימה. בתנועה זורמת ונינוחה תתרחש תמיכה רבה יותר של הנשימה. השינויים בצורה הנתמכת נשימה מתרחשים בשלושת המישורים דרך הפעולות הבאות:
אופקי - התרחבות - הצרה
אנכי - התארכות - התקצרות
חיצי - התמלאות - התרוקנות
תחום זה פותח בהמשך בפרופיל התנועה של קסטנברג (KMP).
מרכיבי ניתוח התנועה > צורה > אופנים של שינוי הצורה

מתאר את היחסים ואת הדרך בה הגוף מתקשר עם הסביבה. אופן שינוי הצורה חושף את הגישה הפנימית כלפי השינוי- האם הוא נוצר מבפנים או מבחוץ.
שטף תנועה - השינוי בתנועה נובע מתוך יחסים של הגוף עם עצמו, כלומר בין חלקי הגוף השונים. המיקוד הוא פנימי, והתנועה עוסקת ב"אני". דפוס תנועה זה מאפיין את גיל הינקות, אך קיים באופן בסיסי אצל כל אדם.
תנועה כיוונית - שינוי צורה מכוון מיקום או מטרה. לדוגמה: הושטת יד על מנת לקחת חפץ. בתנועה כיוונית האדם יוצר קשר עם העולם. דפוס זה הוא שלב התפתחותי גבוה יותר ביכולת לתקשר עם הסביבה ולהשתמש בה. תנועה כיוונית יכולה להיות דמוית חץ או תנועה דמוית קשת.
תנועה פיסולית - שינוי צורה המכוון לחוות או ליצור יחסים הדדיים עם הסביבה. מתאר יחסים בהם הגוף פעיל באופן תלת־ממדי. זהו אופן השינוי המורכב ביותר, מכיוון שהוא תהליכי: לא מרוכז ב"אני" וגם לא במטרה חיצונית ספציפית, אלא במערכת יחסים. האדם מפסל ומעצב את תנועתו כדי להתאים את גופו לסביבה ולאנשים אחרים. זהו הדפוס המשוכלל ביותר מבחינה התפתחותית (פיזית ונפשית כאחד).
מרכיבי ניתוח התנועה > מרחב

קטגוריה זו מנתחת את התנועה מתוך התייחסות לחלל בו מתרחשת התנועה, ע"פ תבניות מרחביות, נתיבים ומישורים. חלק מהאנשים ממלאים לחלוטין את המרחב סביבם וחלק בוחרים להתמקם בחלקים מוגדרים מתוך המרחב. המרחב מספק את המכל בו מתקיימים המאמץ והצורה. על פי לאבאן, מרכיב המרחב, כפי שהוא בא לידי ביטוי בתנועת האדם מבטא תשומת לב לעולם החיצון. ללא התנסות במרחב, יחסים אינם אפשריים. לכן קושי בהתייחסות מרחבית ובתנועה עשירה בחלל יסמן קושי ביצירת יחסים ולהפך.
מרכיבי ניתוח התנועה > מרחב > מרחב אישי/ קינספרה

המרחב האישי הוא החלל המקיף את הגוף. גודלו מוגדר על ידי הנקודות הרחוקות ביותר אליהן הגפיים מגיעות מבלי לזוז ממקום אחד. אדם יכול להעדיף מרחב אישי קטן או גדול, להניע את ידיו ולבסס את תנועתו במקום קרוב לגוף או בקצוות הרחוקים ממנו. למרחב האישי השלכות רגשיות רבות הקשורות למקום אותו אני תופס, מה אני מרשה לעצמי ויחסי עם העולם ועצמי. ההתייחסות אליו נקבעת במידה רבה על ידי התרבות בה האדם גדל, במאפיינים כגון מין, דת, מעמד חברתי ועוד.
מרכיבי ניתוח התנועה > מרחב > הרמוניה מרחבית

לאבאן תיאר מערכת גאומטרית מורכבת המבוססת על צורות גבישיות ומבנה הגוף האנושי. הוא חשב כי ישנה חוקיות לדרכי התארגנות ותנועה במרחב. התנועה שלנו במרחב מאורגנת במערכות בעלות מאפיינים הרמוניים, כשם שהרמוניה במוזיקה נוצרת מיחסים הרמוניים בתוך סולמות וצלילים. חוקיות זו משותפת לארכיטקטורה, ציור ואסתטיקה מרחבית. חוקי ההרמוניה המרחבית מתייחסים לכוחות המרחביים (קודקודים/כיוונים, צירים, מישורים וגופים מרחביים) בתוכם ועל פיהם מאורגנת התנועה האנושית. על פי גישה זו כפי שניתן להתאמן על סולמות מוזיקליים כך גם על ה"סולמות" המרחביים ניתן להתאמן וללטש את טווח התנועה ולחשוף את העדפותיו התנועתיות של המתנועע.
מרכיבי ניתוח התנועה > מרחב > הרמוניה מרחבית > מערכת הצירים

מערכת זו מורכבת משלושה צירים אשר לכל אחד שני קטבים מנוגדים.
ציר אנכי: מעלה-מטה. פעולות מאפיינות: עלייה וירידה
ציר אופקי: ימין-שמאל. פעולות מאפיינות: סגירה/ פתיחה
ציר חיצי: קדימה- אחורה. פעולות מאפיינות התקדמות/ נסיגה
הפעולה המאפיינת מערכת זו היא צירית - דגש על ממד אחד בלבד- ובעיקרה קשורה לעשיית מחוות ולהגנה. מערכת זו נקראת גם המערכת היציבה בשל האיזון של הקטבים זה את זה.
מרכיבי ניתוח התנועה > מרחב > הרמוניה מרחבית > מערכת המישורים במרחב – דו־ממדיות

מישור הוא דו־ממדי, מורכב משני ממדים/ צירים, כאשר האחד דומיננטי יותר מהאחר.
המישור האנכי/חזיתי - "מישור הדלת": בעל ממד אנכי דומיננטי ואופקי משני. מישור זה מעיד על סטטיות, יציבות.(תנועה אופיינית: נפנוף לשלום, ניגוב שימשה).
המישור האופקי- "מישור השולחן": בעל ממד אופקי דומיננטי וחיצי משני. מישור זה הוא מישור של תקשורת בינאישית, חיבור וקישור בין אנשים.(תנועה אופיינית: ניגוב שולחן, פתיחת דלת).
המישור החיצי - "מישור הגלגל": בעל ממד חיצי (קדימה אחורה) דומיננטי ואנכי משני. מישור זה מעיד על עשייה, על התמקדות במטרה שלפניו/ מאחוריו, נותן תחושה של התקדמות/ עצירה מכוונת. (תנועת רגליים מדוושות על אופניים, השתחוות של שחקן בפני קהל).
מרכיבי ניתוח התנועה > מרחב > הרמוניה מרחבית > המערכת התלת־ממדית

תנועה המורכבת משלושת הממדים גם יחד (חיצי, אופקי ואנכי). תנועה כזו מכילה רוטציה כלשהי ברמה הגופנית. זוהי התנועה המורכבת ביותר מבחינה התפתחותית, ומשתמשים בה פעמים רבות בחיי היומיום. לדוגמה: קטיפת פרח מהקרקע (מימד אנכי - למטה) אשר נמצא לפני (מימד חיצי - קדימה) ומעט שמאלה ממני (מימד אופקי - שמאלה).
קשרים בין החלקים השונים של השיטה

לאבאן גם חיפש ומצא זיקות בין יסודות המאמץ, המרחב והגוף. הוא הצביע על קישורים טבעיים המתרחשים בתנועה האנושית בין אלמנטים מסוימים של כל אחת מקטגוריות אלו (לדוגמה המערכת הצירית של מעלה –מטה היא בעלת זיקה למשקל קל וחזק בהתאמה. טבעי לרוב האנשים להשתמש במשקל קל בעת השאיפה מעלה ובמשקל חזק במשיכה לכיוון הגרביטציה). קישורים אלו מאפשרים עבודה על אלמנטים חסרים בתנועתו של אדם – דרך האלמנטים המקושרים אליהם ולכן שימושיים ביותר בעבודה עם אנשים.
יישומים

ניתוח תנועה לאבאן הוא מקיף וכולל. בהיותו כזה ניתן ליישם אותו הן בתחומים הקשורים לחקר הגוף ותפקודו, בהבנת המרחב (ארכיטקטורה וכו') ובתחומי טיפול והבנת נפש האדם.
ניתוח תנועה לאבאן נלמד ברוב קורסי המחול והמשחק בקולג'ים ברחבי ארצות הברית ואירופה, במרבית קורסי ההכשרה של מורים לחינוך גופני, בקורסי העשרה והכשרה של מורים, בקורסים וסדנאות בתחומי האימון האישי ומנהל עסקים, ובחלק גדול מקורסי התרפיה הגופנית והטיפול בתנועה בעולם.
מאז התפתחות תוכנות המחשב הגרפיות, ניתוח תנועה לאבאן משמש כבסיס לניתוח תנועה אנושית לצורך פיתוחים בתחום הרובוטיקה, יצירת סרטי אנימציה ועוד.
בשנים האחרונות קיימת פריחה בתחום, עם העניין הגובר ביחסים שבין גוף ונפש. ספרים רבים נכתבים בנושא וקורסים חדשים נפתחים. עם התפתחות המחקרים העוסקים בנוירופסיכולוגיה ובקשרי מוח-תנועה-למידה, משמש ניתוח תנועה לאבאן ככלי יעיל לצפייה וזיהוי קשיים לימודיים והתנהגותיים אצל ילדים ובוגרים.
ראו גם

פרופיל התנועה של קסטנברג
הערות שוליים

1 2  לאון, מ.(2006). מהו ניתוח תנועה לאבאן? [גרסה אלקטרונית]. אתר "דרך גוף בתנועה". נדלה בתאריך 7 ביולי 2012.
↑  Bartenieff I.(2002). Body movement:coping with the environment.NY: Routledge p.19-21
↑  Bartenieff I.(2002). Body movement:coping with the environment.NY: Routledge p.51-53
1 2 3  Bartenieff I.(2002). Body movement:coping with the environment.NY: Routledge p.55-56
↑  Bartenieff I.(2002). Body movement:coping with the environment.NY: Routledge p.53-55
↑  Bartenieff I.(2002). Body movement: coping with the environment.NY: Routledge p.56-63
↑  על פי הערך באנגלית en:Laban_Movement_Analysis
↑  Goldman E. (1999). Geometry of Movement. pp.49-52
↑  Goldman E. (1999). Geometry of Movement. pp.49-52
1 2 3 4 5 6  Bartenieff I.(2002). Body movement:coping with the environment.NY: Routledge. p.25
↑  Bartenieff I.(2002). Body movement:coping with the environment.NY: Routledge. p.83
סוזוקי X-90

| --- | --- |

 מאפיינים כלליים
 יצרן:  סוזוקי מוטור
 שנות ייצור:  1995–1997
 הרכבה:  יפן יפן
 סיווג:  רכב שטח (4x4 - (All-wheel drive
 אורך:  3,710 מ"מ
 רוחב:  1,695 מ"מ
 גובה:  1,550 מ"מ
 משקל:  1,100 ק"ג
 בסיס גלגלים:  2,200 מ"מ
 מפרט טכני
 מנוע:  4 צילינדרים, 1600 סמ"ק המפיק 95 כ"ס (מנוע מסוג G16A)
 הילוכים:  תמסורת ידנית - 5 מהירויות, תמסורת אוטומטית - 4 מהירויות
סוזוקי
סוזוקי
סוזוקי X-90 (ביפנית: スズキ・X-90)  הוא רכב שטח קטן, 4x4, דו מושבי, מתוצרת יצרנית הרכב היפנית, סוזוקי מוטור, אשר יוצר בין השנים 1995–1997.
סך הכל יוצרו 8,553 יחידות, 1,348 יחידות לשוק המקומי ו-7,205 יוצאו לארצות הברית.
ה-"סוזוקי  X-90" הוצג לראשונה בתערוכת המכוניות בטוקיו בשנת 1993 כדגם רכב קונספט. גג הדגם נשלף.
אבזור דגם הסוזוקי X-90 > אבזור בטיחותי

כריות אוויר כפולות
נעילת בלמים
אבזור דגם הסוזוקי X-90 > אבזור נוסף

מיזוג אוויר - אופציונלי
תקליטור CD - דיסקים נשלפים (6)
תמונות

סוזוקי X-90
סוזוקי X-90
סוזוקי X-90
סוזוקי X-90
סוזוקי X-90
ראו גם

סוזוקי קפוצ'ינו
סוזוקי CV1
סוזוקי קיי
סויוז 34

סויוז 34 (ברוסית: Союз-34) היא חללית מסדרת סויוז שהמריאה ב־6 ביוני 1979 מקוסמודרום בייקונור שבקזחסטן כשעל סיפונה אין קוסמונאוטים. המטרה הייתה לבצע עגינה בתחנת החלל סאליוט 6 ולהבטיח טיסת חזרה של צוותת שהה בתחנת החלל בחללית עם מדחף משודרג.
צוות

ולדימיר ליאחוב - מפקד
ואלרי ריומין - מהנדס טיסה
תיאור המשימה

"סויוז 34" שוגרה ב-6 ביוני 1979 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T. השיגור בוצע מכן שיגור מס' 31 בעזרת משגר סויוז U.
ב־10 באפריל 1979 המריאה מקוסמודרום בייקונור החללית סויוז 33. בעקבות תקלה במנוע הראשי של שהוביל לכך שלא הצליחה לעגון בתחנת החלל סאליוט 6, היה צורך לשנות את תוכנית הטיסות לשנת 1979. ראשית, בוצעה הערכת מצב והוכנסו שיפורים במנוע הראשי של חלליות מסדרת סויוז. בנוסף, מכיוון שמנוע ב"סויוז 33" היה זהה למנוע בסויוז 32, הוחלט לשגר חללית לא מאוישת עם מנוע משופר ובטוח יותר - "סויוז 34" - לתחנת החלל סאליוט 6 בה שהה צוות הקוסמונאוטים והמתין למציאת פתרון.
לאחר השיגור, "סויוז 34" התקרבה ל"סאליוט 6" וב־8 ביוני בוצעה עגינה בתא העגינה האחורי. החללית הביאה איתה אספקה וציוד מדעי חדש. לאחר העגינה, החללית "סויוז 32" התנתקה מתחנת החלל וחזרה לכדור הארץ כאשר על סיפונה תוצאות המחקרים וציוד מדעי שדרש תיקון. בעקבות התפנות תא העגינה הקדמי, החללית "סויז 34" התנתקה מתחנת החלל וחוברה מחדש לתא העגינה הקדמי. בכך הסתיימו פעולות החירום.
ב־19 באוגוסט התנתקה החללית מתחנת החלל סאליוט 6 וחזרה לכדור הארץ כאשר על סיפונה ולדימיר ליאחוב וואלרי ריומין.
סוזופול

סוֹזוֹפּוֹל (בבולגרית: Созопол) היא עיירת קיט בדרום-מזרח בולגריה, בשטח מחוז בורגס, השוכנת על גדות הים השחור ומרוחקת כ-35 קילומטרים מבירת המחוז בורגס. העיר מפורסמת בפסטיבל התרבות השנתי, "פסטיבל סוזופול הבינלאומי" המתקיים בחודש ספטמבר.
היסטוריה

סוזופול היא אחד ממקומות היישוב העתיקים בכל בולגריה וראשית ההתיישבות האנושית מתוארכת לתקופת האבן החדשה ובהמשך בתקופת הברונזה המאוחרת, עידן הממלכה התראקית הוקם במקום ישוב מבוצר. בתקופה ההלניסטית נקרא היישוב אפולוניה פוניטקה, דהיינו עירו של אפולו שעל שפת הים השחור, ועם כיבושו על ידי צבאות האימפריה הרומית שונה שמו לסוזופוליס. עם חלוקת האימפריה עבר היישוב לשליטת האימפריה הביזנטית ונשארה בחזקתה, ( להוציא תקופות קצרות בהן נשלט על ידי האימפריה הבולגרית השנייה), עד לכבושה על ידי האימפריה העות'מאנית, עת נודע שמה כ-סיזבואולו. לאחר המלחמה העות'מאנית-רוסית (1877–1878) נכלל היישוב בשטח המחוז העות'מאני האוטונומי רומליה המזרחית וב-1885 סופח לשטח נסיכות בולגריה. לאחר מלחמת הבלקן השנייה בוצע טרנספר של אוכלוסייה ממוצא יווני שהתגוררה בעיר, והיא הוחלפה בתושבים ממוצא בולגרי שעברו טרנספר דומה על ידי היוונים במזרח תראקיה.
אקלים

בעיר שורר אקלים ממוזג עם השפעה ממתנת מכיוון הים השחור, כך שמאפייניו דומים לאקלים ים תיכוני. הטמפרטורה השנתית הממוצעת היא 16.4oc, כאשר ערכי הקיצון הממוצעים נעים מ-6oc בחודש ינואר ועד 27oc בחודש יולי.
כלכלה ודמוגרפיה

העיר העתיקה ממוקמת על חצי אי וכוללת מתחם בילויים, אזורי קניות ומרינה ומעריכים שכ-100,000 תיירים מבקרים מדי יום במקום בעונת השיא. חב' המחקר Colliers ציינה את העיירה כיעד התיירות המועדף בבולגריה ובעלת ערך הנדל"ן הגבוה ביותר במדינה. מבחינת תשתית תחבורתית קיים קו מעבורות לעיר בורגס וכן מספר קווי אוטובוס. הנמל הקטן אשר בעיירה משמש גם להעברת סחורות בהיקף קטן-בינוני. ליד העיר עובר הכביש המהיר מרוסה לבורגס. בשטח הרשות המקומית, קיימים מכרות נחושת וכן מספר מפעלים קטנים לעיבוד מזון, בעיקר דגים. עיקר התוצר המקומי הגולמי מגיע מענף התיירות.
הערות שוליים

1 2  "העיר סוזופול ", באתר bulgaria.domino (באנגלית).
↑  "העיר סוזופול ", באתר seapalacebg.com(באנגלית).
| --- | --- |
בקרת זהויות :  NLI: 987007562626105171  BnF: cb12554464n (data)  GND: 4201305-7  LCCN: n88661738  NKC: xx0043244  VIAF: 134987078   WorldCat (עם VIAF): 134987078
סכר משענות

סֶכֶר מַשְׁעֵנוֹת הוא סכר מוצק המונע מעבר מים בצד העליון של הזרימה, הנשען על סדרה של משענות או תומכות בצד התחתון של הזרימה. קיר הסכר עשוי להיות ישר או מעוקם. רוב סכרי המשענות עשויות מבטון מזוין. סכר משענות הוא זול יותר מסכר כבידה, אך מסוכן יותר, בהיותו תלוי בעמידותם של המשענות עליו הוא נשען.
סקיי ניוז

| --- | --- |

 פרטי הערוץ
 מדינה:  הממלכה המאוחדת הממלכה המאוחדת
 קטגוריה:  חדשות
 תאריך השקה:  1989 
 בעלות:  סקיי (חברת תקשורת) 
 שפה:  אנגלית
 משרד ראשי:  רובע האונסלו, לונדון, הממלכה המאוחדת
 אזור קליטה:  רחבי העולם
 שיטת שידור:  DVB
 הצפנה:  וידאוגרד, PowerVu
 זמינות
 HOT:  אפיק 203
 yes:  אפיק 103
 סלקום TV:  SKY NEWS
 פרטנר tv:  אפיק 88
 news.sky.com
 
סקיי ניוז (באנגלית: Sky News) הוא ערוץ חדשות בריטי, המשדר 24 שעות ביממה, בטלוויזיה בלוויין המקומית והבינלאומית. הערוץ הוא חלק מחברת השידור סקיי הבריטית.
היסטוריה

הערוץ החל את שידוריו ב-5 בפברואר 1989, כחלק משירות ארבעת הערוצים של חברת הטלוויזיה "סקיי", שהיה בשליטת איל התקשורת רופרט מרדוק.
בשנת 1997 השיק ה-BBC ערוץ חדשות מתחרה שמאז הוא מוביל באחוזי הצפייה (רייטינג) מול "סקיי ניוז" בממלכה המאוחדת.
בשנת 2003, תאגיד ניוז קורפ, ששלט אז ברשת "סקיי", ביטל תוכניות להשיק את "סקיי ניוז" בארצות הברית, בשל מחאה שהביע ערוץ החדשות האמריקאי שלה, פוקס ניוז (שגם היה אז בשליטת "ניוז קורפ").
בסוף חודש דצמבר 2008, החלה סקיי ניוז לשדר מסטודיו B במטה המרכזי של דסק החדשות בלונדון, בזמן שנעשו שיפוצים במטה המרכזי. היא חזרה לשדר מהמטה המרכזי ב-4 בפברואר 2009, לרגל יום השנה ה-20 להיווסדו של הערוץ שחל למחרת. החל מ-30 במרץ 2010, משדר הערוץ גם מסטודיו B, וכן בטכנולוגיית HD ובאתר האינטרנט של הרשת.
בתחילת 2012 השיקה "סקיי ניוז" ערוץ חדשות בערבית.
בספטמבר 2018 עבר הערוץ, יחד עם כל קבוצת סקיי לשליטת תאגיד קומקאסט.
אופי הערוץ

הערוץ משדר חדשות ומבזקי חדשות, תוך דגש על חדשות מבריטניה ומהעולם. סקיי מפעילה גם גרסאות מקומיות של הערוץ באוסטרליה וניו זילנד, ובעבר שידר גם גרסה מקומית באירלנד. סקיי ניוז משודרת גם בגרסה בינלאומית, ללא פרסומות מבריטניה, בשם "סקיי ניוז אינטרנשיונל", הזמין באירופה ובאסיה. המטה המרכזי של דסק החדשות שוכן בשכונת אוסטרלי שברובע האונסלו, לונדון. סקיי ניוז מספקת גם שירותי מבזקי חדשות מדי שעה עבור ערוצי רדיו רבים בבריטניה ובאירלנד. לסקיי ניוז יש שבעה מוקדים ברחבי בריטניה, בכל אחד מהם צוות כתבים ומגישים. בנוסף משתמש הערוץ במגוון מקורות ובדסקים של תאגיד החדשות, כגון פוקס ניוז ופוקס ביזנס, "ערוצי אחות" של סקיי ניוז.[דרושה הבהרה]
סקיי ניוז ביססה את לוח השידורים שלה סביב המגישים הקבועים שלה, המגישים סקירת חדשות לצד כתבות נוספות, לרוב בפורמט של מגיש אחד, אך ניכרת נטייה לחזור לפורמט של שני מגישים בתוכנית.
סקיי ניוז נחשבת לחדשנית בתחומה, ועוטרה בפרסים רבים עבור סיקוריה.
בישראל, הערוץ משודר ב-HOT, ב-yes ובפלפורמות נוספות.